SCC สะท้อนกำไร 3Q58 ที่อ่อนลงแล้วแนะซื้อลงทุนราคาเป้าหมาย 580 บาท
คาดว่าไตรมาส 3/58 จะเป็นไตรมาสที่แย่สุดของปีนี้และจะดีขึ้นในไตรมาส 4/58 คงประมาณการกำไรปี 58-59 ไว้ที่เดิม (+35% ในปี 58 และ +8% ในปี 59) ราคาหุ้นปรับลดลง 7% ในช่วง 3 เดือนที่ผ่านมา ซึ่งมากกว่า SET Index ที่ลดลง 3% คาดว่าสะท้อนผลประกอบการไตรมาส 3/58 ที่จะอ่อนลงไปแล้ว แนะนำซื้อลงทุน โดยให้ราคาเป้าหมาย 580 บาท อิงกับ P/E 14.3 เท่า ซึ่งเป็นค่าเฉลี่ย 5 ปี โดยราคาปัจจุบันซื้อขายที่ P/E ปี 59 ที่ 11.7 เท่า (-1.7SD ของค่าเฉลี่ยย้อนหลัง 5 ปี)
26 ต.ค. 2558

บล.ดีบีเอสฯ ระบุในบทวิเคราะห์ (26 ต.ค.) ว่า บริษัท ปูนซิเมนต์ไทย จำกัด(มหาชน) หรือ SCC การอ่อนลงของกำไรไตรมาส 3/58 สะท้อนเข้าไปในราคาหุ้นแล้ว ฝ่ายวิจัยฯ DBS คาดการณ์ว่ากำไรสุทธิไตรมาส 3/58 จะลดลง 30% เทียบไตรมาสก่อนหน้าเป็น 9.8 พันล้านบาท แต่ยังเติบโต 24% เทียบช่วงเดียวกันของปีก่อน ซึ่งการลดลงจากไตรมาส 2/58 มาจากส่วนต่างราคาผลิตภัณฑ์ลดลงและมีขาดทุนจากสต็อก หลังราคาผลิตภัณฑ์ลดลง 15-20% เทียบไตรมาสก่อนหน้า
นอกจากนั้นอุปสงค์ของซีเมนต์ วัสดุก่อสร้าง และกระดาษก็ชะลอลงด้วย แต่เราคาดว่าไตรมาส 3/58 จะเป็นไตรมาสที่แย่สุดของปีนี้และจะดีขึ้นในไตรมาส 4/58 คงประมาณการกำไรปี 58-59 ไว้ที่เดิม (+35% ในปี 58 และ +8% ในปี 59) ราคาหุ้นปรับลดลง 7% ในช่วง 3 เดือนที่ผ่านมา ซึ่งมากกว่า SET Index ที่ลดลง 3% คาดว่าสะท้อนผลประกอบการไตรมาส 3/58 ที่จะอ่อนลงไปแล้ว แนะนำซื้อลงทุน โดยให้ราคาเป้าหมาย 580 บาท อิงกับ P/E 14.3 เท่า ซึ่งเป็นค่าเฉลี่ย 5 ปี โดยราคาปัจจุบันซื้อขายที่ P/E ปี 59 ที่ 11.7 เท่า (-1.7SD ของค่าเฉลี่ยย้อนหลัง 5 ปี)